b'\n_START_ARTICLE_\nEnotno obmo\xc4\x8dje evrskega pla\xc4\x8devanja\n_START_PARAGRAPH_\nEnotno obmo\xc4\x8dje evrskega pla\xc4\x8devanja (angle\xc5\xa1ko Single Euro Payments Area - SEPA) je za poenostavitev ban\xc4\x8dnih prenosov uvedla Evropska unija. V sistemu EOEP oz. SEPA je od julija 2015 28 dr\xc5\xbeav \xc4\x8dlanic EU, dr\xc5\xbeave Evropskega zdru\xc5\xbeenja za prosto trgovino (EFTA) - Islandija, Lihten\xc5\xa1tajn, Norve\xc5\xa1ka in \xc5\xa0vica ter Andora, Monako in San Marino. Na ta na\xc4\x8din se je potro\xc5\xa1nikom in drugim poslovnim dejavnikom omogo\xc4\x8dilo pla\xc4\x8devati in prejemati pla\xc4\x8dila v evrih pod enakimi pogoji ne glede na kraj pla\xc4\x8dila.  _NEWLINE_Evropska komisija je leta 2005 predlagala enotni pravni okvir, ki se je oblikoval v posebno direktivo. \xc4\x8clanice EU so direktivo prenesle v svoj pravni okvir do leta 2009. Prenesla jo je tudi \xc5\xa0vica, ker \xc5\xbeeli svoj ban\xc4\x8dni sistem \xc4\x8dim bolj vklju\xc4\x8diti v ban\xc4\x8dne okvirje EU.'